Ad naf iḍrisen-agi n timawit mgaraden daɣen seg tmurt ɣer tayeḍ, imi yemgarad umawal i ssexdamen imi yal yiwen s umawal-is Md: awalen i sexddamen deg bgayet mgaraden ɣef wid i ssemrasen deg Tizi Wezzu. Yella umgired ula seg taddart ɣer tayeḍ Md: deg Buɣni qqaren-d ‘tiflewt’ ma deg Micli qqaren-d ‘taɣenǧawt’.Ɣef waya simmal yettimɣur wannar, simmal tettili tmeskelt imi, tamezwarut, yal amdan s uɣanib-is ɣef waya iḍrisen ttemgaraden ama seg tama n tɣessa imi aḍris yezmer ad yili d aɣezzfan imir mi is-iɛawed ad t-id-iɛawed d amecṭuḥ ladɣa mi ara yili yettɣawal, ad d-yawi kan iferdisen igejdanen, sya ara ibeddel uḍris taɣessa-is.Daɣen, tikwal yettbeddil ula d agbur, imi medden yal tikkelt acu n wawal ara sxeddmen, tikwal ad sxedmen awal mi is-d-ɛawden i uḍris-nni ad sxedmen aknaw-is, tikwal mi ara d yawi yiwen aḍris imir mi ara s iɛawed ad ibeddel kra n wawalen niḍen daya i dyettawin tameskelt deg uḍris.